Lugupeetud Marko Teiva

Tapa Vallavalitsus

Pikk 15, 45106, Tapa

Lääne-Viru maakond

E-post: marko.teiva@tapa.ee

Meie: 22.04.2025 -6

**GRK EESTI AS-i LAIENEMINE TAPA VALDA**

Tere,

04.03.2025 kohtusime Tapa Valla hoones ja arutasime GRK Eesti plaane laieneda Tapale.

Tänaseks oleme saanud ettevõtte nõukogult rohelise tule investeeringuks ning pärast analüüsi oleme jõudnud järeldusele, et GRK Eestile sobib kõige paremini Karja tn 6 kinnistu. Selle eelistuse määrasid asukoht, olemasolev taristu ning planeeringuvabadus, mis muudavad krundi meie vajadustele vastavaks.

Eesmärk on rajada Karja tn 6 kinnistule kaasaegne ja mitme otstarbeline tegevuskeskus, kuhu oleks koondatud GRK Eesti peamised tegevusvaldkonnad. Planeeritavad tegevused hõlmavad muu hulgas:

* raudtee ja rööbasteede hooldus- ja remondibaasi, Etapp 1
* betoontoodete tootmisüksust, Etapp 2
* keskkonnateenuste keskust, Etapp 3
* raske- ja militaartehnika hooldusüksust. Etapp 4

Planeeritava investeeringu suurusjärk on ca 15 miljonit eurot ning keskuse valmimisel looksime piirkonda kuni 30 püsivat ja hooajal kuni 50 töökohta.

Et järgmisi samme arutada ja protsessi kõigi osapooltega koordineerida, teeme ettepaneku korraldada ühine kohtumine, kus osaleksid Tapa vald, Riigi Maa- ja ruumiamet ning GRK Eesti.

Lisasin manusesse krundi jaotuse eskiisi. Oleme valmis kohtumisel tutvustama esitlust, mis annab detailsema ülevaate GRK Eesti tegevustest, kavandatavast keskuse kontseptsioonist ja arendusplaanidest.

Ootame teiepoolset tagasisidet ning kohtumise osas ettepanekuid.

Lugupidamisega

/*allkirjastatud digitaalselt*/

Mario Liima